ประกาศคณะกรรมการกํากับตลาดทุน ที่ ทน. 15/2561 เรื่อง การทําประกันภัยความรับผิดของบริษัทจัดการที่บริหาร กองอสังหาริมทรัพย์หรือกองโครงสร้างพื้นฐาน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 109 มาตรา 117 และมาตรา 143 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้ยกเลิกประกาศคณะกรรมการกํากับตลาดทุน ที่ ทน. 42/2552 เรื่อง การทําประกันภัยความรับผิดของบริษัทจัดการ และข้อกําหนดสําหรับบริษัทจัดการในการดํารงความเพียงพอของเงินกองทุน ลงวันที่ 3 สิงหาคม พ.ศ. 2552ข้อ ๒ ในประกาศนี้"บริษัทจัดการ" หมายความว่า บริษัทจัดการกองทุนรวมหรือบริษัทจัดการกองทุนส่วนบุคคล ที่มีการประกอบธุรกิจอย่างใดอย่างหนึ่งหรือหลายอย่างดังต่อไปนี้(1) การจัดการกองทุนรวมดังนี้ (ก) กองทุนรวมอสังหาริมทรัพย์ (ข) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (ค) กองทุนรวมเพื่อแก้ไขปัญหาในระบบสถาบันการเงิน (ง) กองทุนรวมอสังหาริมทรัพย์และสิทธิเรียกร้อง (จ) กองทุนรวมโครงสร้างพื้นฐาน(2) การเป็นทรัสตีหรือผู้จัดการกองทรัสต์ สําหรับทรัสต์เพื่อการลงทุนในอสังหาริมทรัพย์หรือโครงสร้างพื้นฐาน"บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"บริษัทจัดการกองทุนส่วนบุคคล" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล ที่รับจัดการกองทุนสํารองเลี้ยงชีพ"มูลค่าทรัพย์สินสุทธิภายใต้การบริหารจัดการ" หมายความว่า มูลค่าทรัพย์สินสุทธิของกองทุนรวมและกองทุนสํารองเลี้ยงชีพภายใต้การบริหารจัดการของบริษัทจัดการ"กองทุนสํารองเลี้ยงชีพ" หมายความว่า กองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพ"ส่วนของผู้ถือหุ้น" หมายความว่า ส่วนของผู้ถือหุ้นที่ปรากฏในงบการเงินของบริษัทจัดการ ซึ่งมีวิธีการคํานวณตามมาตรฐานการรายงานทางการเงินที่กําหนดโดยคณะกรรมการกําหนดมาตรฐานการบัญชีตามกฎหมายว่าด้วยวิชาชีพบัญชีข้อ ๓ ประกาศนี้ไม่ใช้บังคับกับบริษัทจัดการที่มีการกํากับดูแลฐานะทางการเงินตามกฎหมายอื่นหรือที่ต้องดํารงเงินกองทุนสภาพคล่องสุทธิตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิข้อ ๔ ให้บริษัทจัดการจัดให้มีการประกันภัยสําหรับความรับผิดที่เกิดขึ้นจากการดําเนินธุรกิจหรือการปฏิบัติงานของบริษัทจัดการ ผู้บริหาร กรรมการ และพนักงาน ตามหลักเกณฑ์ดังต่อไปนี้(1) ในกรณีที่มูลค่าทรัพย์สินสุทธิภายใต้การบริหารจัดการ ณ วันทําการสุดท้ายก่อนวันทําสัญญาประกันภัยดังกล่าว ไม่เกิน 25,000 ล้านบาท และส่วนของผู้ถือหุ้นน้อยกว่า 120 ล้านบาท ให้บริษัทจัดการจัดทําประกันภัยในวงเงินไม่น้อยกว่าส่วนต่างของจํานวน 120 ล้านบาทหักด้วยส่วนของผู้ถือหุ้นนั้น(2) ในกรณีที่มูลค่าทรัพย์สินสุทธิภายใต้การบริหารจัดการ ณ วันทําการสุดท้ายก่อนวันทําสัญญาประกันภัยดังกล่าว มากกว่า 25,000 ล้านบาท และส่วนของผู้ถือหุ้นน้อยกว่า 220 ล้านบาท ให้บริษัทจัดการจัดทําประกันภัยในวงเงินไม่น้อยกว่าส่วนต่างของจํานวน 220 ล้านบาทหักด้วยส่วนของผู้ถือหุ้นนั้นข้อ ๕ ประกาศนี้ให้ใช้บังคับตั้งแต่วันที่ 1 เมษายน พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 17 มกราคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน